CELEX: 32019D1713
Language: lv
Date: 2019-10-09 00:00:00
Title: Komisijas Īstenošanas lēmums (ES) 2019/1713 (2019. gada 9. oktobris), ar ko nosaka tās informācijas formātu, kura dalībvalstīm jādara pieejama, ziņojot par Eiropas Parlamenta un Padomes Direktīvas (ES) 2015/2193 īstenošanu (izziņots ar dokumenta numuru C(2019) 7133) (Dokuments attiecas uz EEZ)

11.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 260/65
               
            
         KOMISIJAS ĪSTENOŠANAS LĒMUMS (ES) 2019/1713
         (2019. gada 9. oktobris),
         ar ko nosaka tās informācijas formātu, kura dalībvalstīm jādara pieejama, ziņojot par Eiropas Parlamenta un Padomes Direktīvas (ES) 2015/2193 īstenošanu
         (izziņots ar dokumenta numuru C(2019) 7133)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Direktīvu (ES) 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām (1) un jo īpaši tās 11. panta 2. punktu,
         tā kā:
         
                     (1)
                  
                  
                     Direktīvas (ES) 2015/2193 11. panta 2. punkts nosaka, ka dalībvalstīm līdz 2021. gada 1. janvārim jāiesniedz Komisijai ziņojums par vidējas jaudas sadedzināšanas iekārtu ikgadējām oglekļa monoksīda (CO) emisijām.
                  
               
                     (2)
                  
                  
                     Saskaņā ar Direktīvas (ES) 2015/2193 11. panta 3. punkta pirmo daļu Komisijai dalībvalstīm ziņošanas vajadzībām jādara pieejams elektroniskas ziņošanas instruments.
                  
               
                     (3)
                  
                  
                     Saskaņā ar Direktīvas (ES) 2015/2193 11. panta 3. punkta otro daļu Komisijai, lai vienkāršotu un racionalizētu dalībvalstu ziņošanas pienākumus, būtu jānosaka ziņošanas tehniskie formāti.
                  
               
                     (4)
                  
                  
                     Šajā lēmumā paredzētie pasākumi ir saskaņā ar tās komitejas atzinumu, kas izveidota ar Eiropas Parlamenta un Padomes Direktīvas 2010/75/ES (2) 75. panta 1. punktu un minēta Direktīvas (ES) 2015/2193 15. pantā,
                  
               IR PIEŅĒMUSI ŠO LĒMUMU.
         
            1. pants
            Komisijai ziņojot par aplēstajām kopējām ikgadējām oglekļa monoksīda (CO) emisijām saskaņā ar Direktīvas (ES) 2015/2193 11. panta 2. punktu, dalībvalstis izmanto šā lēmuma pielikumā iekļauto anketu.
            Ziņojot šā lēmuma pielikumā norādīto informāciju, dalībvalstis izmanto elektroniskās ziņošanas instrumentu, ko Komisija darījusi pieejamu saskaņā ar Direktīvas (ES) 2015/2193 11. panta 3. punkta pirmo daļu.
         
         
            2. pants
            Šā lēmuma pielikumā prasīto informāciju iesniedz par 2019. pārskata gadu, ja vien minētajā pielikumā nav noteikts citādi.
            Šā lēmuma pielikumā prasīto informāciju iesniedz ne vēlāk kā 2021. gada 1. janvārī.
         
         
            Šis lēmums ir adresēts dalībvalstīm.
            Briselē, 2019. gada 9. oktobrī
            
               
                  Komisijas vārdā –
               
               Karmenu VELLA
               
                  Komisijas loceklis
               
            
         
         
            (1)  OV L 313, 28.11.2015., 1. lpp.
         
         
            (2)  Eiropas Parlamenta un Padomes 2010. gada 24. novembra Direktīva 2010/75/ES par rūpnieciskajām emisijām (piesārņojuma integrēta novēršana un kontrole) (OV L 334, 17.12.2010., 17. lpp.).
      
      
         
            PIELIKUMS
            
               Informācijas par vidējas jaudas sadedzināšanas iekārtām, uz ko attiecas Direktīva (ES) 2015/2193
            
            
               Piezīme. Pienākums sniegt prasīto informāciju līdz 2021. gada janvārim ir noteikts pirms prasības saņemt atļauju par esošām vidējas jaudas sadedzināšanas iekārtām vai tās reģistrēt. Ņemot to vērā, dalībvalstīm, aizpildot ziņojumu, būs jāpaļaujas uz tobrīd pieejamajiem datiem. Ja dati tām nav pieejami, tās ziņojumu aizpilda, izmantojot labākās aplēses. Šo iemeslu dēļ tiek nošķirtas jaunas iekārtas no esošām iekārtām, kā arī iekārtas, kuru jauda ir virs 20 MWth, no iekārtām, kuru jauda ir zem 20 MWth.
            
               1. DAĻA
            
            
               Iekārtu kategorijas
            
            Šajā tabulā norādītas iekārtu kategorijas, kas jāizmanto, sniedzot 2. un 3. daļā prasīto informāciju (1).
            
                        1.1. Jauna vai esoša
                     
                     
                        Saskaņā ar Direktīvas (ES) 2015/2193 3. panta 6. un 7. punktā sniegtajām definīcijām
                     
                  
                        1.2. Jaudas kategorijas (nominālā ievadītā siltumjauda)  (2)
                        
                     
                     
                        
                                    —
                                 
                                 
                                    vienāda ar vai lielāka par 1 MWth, bet mazāka par vai vienāda ar 5 MWth
                                 
                              
                                    —
                                 
                                 
                                    lielāka par 5 MWth, bet mazāka par vai vienāda ar 20 MWth
                                 
                              
                                    —
                                 
                                 
                                    lielāka par 20 MWth
                                 
                              
                  
                        1.3. Iekārtu tipi
                     
                     
                        
                                    —
                                 
                                 
                                    iekārtas, kas nav dzinēji vai gāzturbīnas
                                 
                              
                                    —
                                 
                                 
                                    dzinēji
                                 
                              
                                    —
                                 
                                 
                                    gāzturbīnas
                                 
                              
                  
                        1.4. Kurināmā veidi
                     
                     
                        
                                    —
                                 
                                 
                                    cietā biomasa
                                 
                              
                                    —
                                 
                                 
                                    cits cietais kurināmais
                                 
                              
                                    —
                                 
                                 
                                    gāzeļļa
                                 
                              
                                    —
                                 
                                 
                                    šķidrais kurināmais (izņemot gāzeļļu)
                                 
                              
                                    —
                                 
                                 
                                    dabasgāze
                                 
                              
                                    —
                                 
                                 
                                    gāzveida kurināmais (izņemot dabasgāzi)
                                 
                              
                                    —
                                 
                                 
                                    dažādi kurināmie
                                 
                              
                  
               2. DAĻA
            
            
               Metadati
            
            
                        2.1. Valsts
                     
                     
                        Ziņojuma iesniedzējas valsts identifikācija
                     
                  
                        2.2. Kompetentā iestāde
                     
                     
                        Par ziņojumu atbildīgās kompetentās iestādes identifikācija (nodaļa, adrese, tālruņa numurs un e-pasta adrese)
                     
                  
                        2.3. Iekārtu skaits
                     
                     
                        Iekārtu skaits katrā iekārtu kategorijā
                     
                  
                        2.4. Pārskata gads
                     
                     
                        Kalendārais gads, par kuru tiek ziņots (3)
                        
                     
                  
               3. DAĻA
            
            
               Emisijas, enerģijas ielaide un jauda
            
            
                        3.1. CO koncentrācijas
                     
                     
                        Oglekļa monoksīda aplēstā vidējā koncentrācija, izteikta mg/Nm3, pie atsauces skābekļa līmeņa; to izmanto, lai noteiktu reglamentēto piesārņotāju emisijas robežvērtības katras kategorijas iekārtām sausa gaisa apstākļos
                     
                  
                        3.2. CO emisijas
                     
                     
                        Aplēstās oglekļa monoksīda emisijas, izteiktas kā kopējais daudzums tonnās, ko vienā kalendārajā gadā emitējušas katras iekārtu kategorijas iekārtas
                     
                  
                        3.3. Enerģijas ielaide
                     
                     
                        Aplēstais kopējais kurināmā daudzums, ko katras iekārtu kategorijas iekārtas patērē gadā, izteikts teradžoulos
                     
                  
                        3.4. Kopējā agregētā jauda
                     
                     
                        Aplēstā kopējā uzstādītā jauda, kas izteikta kā visu katras iekārtu kategorijas iekārtu summārā nominālā ievadītā siltumjauda
                     
                  
               (1)  Kategorijas piemērs: jauni katli, kuru jauda pārsniedz 5 MWth, bet nepārsniedz 20 MWth un kuros dedzina šķidro kurināmo, kas nav gāzeļļa.
            
               (2)  Jaunu vidējas jaudas sadedzināšanas iekārtu gadījumā var izmantot kopējo nominālo ievadīto siltumjaudu.
            
               (3)  Vēlams, 2019. Ja tas nav iespējams, tad 2018.